paragraph_text: Trobrodnog je tlocrta s dvije apside na istoku od kojih je jedna istaknuta, te s trodijelnim narteksom na zapadu. Bazilika ima dva zdenca. U sjevernom brodu bazilike, neposredno uz zapadni zid, nalazi se manji okrugli krsni zdenac, za koji se pretpostavlja da je mlađi te da se koristio za krštenje škropljenjem. Drugi zde­nac, sjeverno od bazilike nalazi se baptisterij bazilikalne forme (oblik križa) i koristio se za krštenja uronjavanjem. Pod baptisterijem je pravokutna čekaonica sa zidanim klupama uz sjeverni i južni zid. U čekaonici je otkrivena grobnica na svod.